stanford-oval/wikipedia huggingface dataset:
ג'ובאני ורגה
חייו בפירנצה > הרומאנים הארציים

בינתיים, פרסם ורגה בשנת 1866 את "חוטאת" ("Una peccatrice"), רומאן ראשון פרי עטו. רומאן זה, מורכב וסבוך, הוא בעל השראה אוטוביוגרפית ניכרת. ברומאן זה מספר ורגה בצורה מודגשת ומלודרמטית את סיפורו של אינטלקטואל זעיר-בורגני מקטניה אשר, משזכה להצלחה ולעושר, רואה הוא את רגשותיו כלפי אהובתו דועכים. דעיכה זו מובילה לבסוף להתאבדותה של זו.
בפירנצה, מתערה ורגה בשמנא וסלתא של החברה הפלורנטינית; ורגה פוקד את ביתו של פרנצ'סקו דאל'אונגארו וכן את טרקלינה של לודמילה אסינג, שם נהגו להיפגש ערב רב של אנשים קוסמופוליטיים ומגוונים.
בשנת 1871, בעודו בפירנצה, השלים ורגה את כתיבתו של הרומן "סיפורה של סנונית". רומאן זה, המספר את סיפורה של אישה אשר נאלצת לפרוש לחיי נזירות בעקבות אהבתה האסורה לנינו, גיסה, זכה להצלחה רבה.
חייו במילאנו

ב-1872 עקר ורגה למילאנו, אשר הייתה באותה תקופה המרכז התרבותי הפעיל ביותר בכל חצי האי האיטלקי והפתוח ביותר להשפעות האירופיות. במילאנו התקרב ורגה אל אנשי קבוצת ה"סקאפיליאטורה"; הוא נהג להיפגש עם אריגו בויטו, ג'וזפה ג'אקוזה ועם סלווטורה פארינה, אשר היה סופר נודע בתקופתו, וכן פקד את המובחרים וה"נוצצים" שבטרקליני העיר.
חייו במילאנו > הרומאנים הריאליסטיים הראשונים

במילאנו השלים ורגה את הרומן "אווה", שאת כתיבתו החל עוד בפירנצה, סיפורו של צייר סיציליאני צעיר אשר עם הגיעו לפירנצה, זונח את אשליותיו ואת האידיאלים האמנותיים שלו למען אהבתו לרקדנית - דימוי לחברה חומרנית אשר ניזונה מתענוגות רגעיים ואשר חיה בבוז כלפי האמנות. ברומאן זה, מחה ורגה על מצבו החדש של האינטלקטואל הנדחק לשוליים על ידי החברה בורגנית ובכך התקרב אל העמדות האנטי-קפיטליסטיות מעוררות המחלוקת של חברי הסקפיליאטורה.
ספריו ומחזותיו של ורגה בעברית

בני מלוליה, מאיטלקית - גאיו שילוני. ירושלים, כתר, 1983.
מאסטרו דון ג’זואלדו, תרגמה מאיטלקית והוסיפה הערות ואחרית דבר מרים שוסטרמן. מוסד ביאליק, ירושלים, תשמ"ח 1988.
אבירות כפרית, מחזה במערכה אחת, תרגם - יונתן דובוסרסקי. בתוך "האופרה", נספח מס’ 1 בסוף מסך א, רעננה, האוניברסיטה הפתוחה, תשס"ו 2006-תשס"ט 2008.
סיפורים סיציליאניים, מאיטלקית - יונתן פיין, ירושלים, הוצאת כרמל, 2016.
הערות שוליים

↑  סיפורים סיציליאניים
| --- | --- |
בקרת זהויות :  NLI: 987007310799705171  PLWABN: 9810597529305606  BIBSYS: 90099244  BNE: XX1072996  BnF: cb119279531 (data)  CANTIC: a10174722  CiNii: DA00465503  GND: 118626558  ICCU: PALV049820  ISNI: 0000 0001 2098 1334  LCCN: n79059632  LNB: 000241373  NDL: 00459669  NKC: jn20000701888  NLA: 35579890  NLG: 63793  NLK: KAC201401466  NSK: 000064658  NTA: 068338198  PIC: 18336  RKD: 389355  SELIBR: 99562  SNAC: w6320816  SUDOC: 027180816  Trove: 1002535  VcBA: 495/82984  VIAF: 18647   WorldCat (עם VIAF): 18647
ג'ונתן אוונס

| --- | --- |

 לידה:  22 ביולי 1995 (בן 29) סנט לואיס, מיזורי, ארצות הברית
 עמדה:  סייפטי
 גובה:  1.80 מטר
 משקל:  95 קילוגרמים
 מכללה:  Missouri Western Griffons football
 דראפט:  דראפט ה-NFL‏ 2018,  סבב אריזונה קרדינלס,
 קבוצות כשחקן
 2018 2018–2019 2023 2024–הווה:  אריזונה קרדינלס יוסטון טקסנס גרין ביי פאקרס שיקגו ברס
ג'ונתן ג'יימס אוונס (באנגלית: Jonathan James Owens; נולד ב-22 ביולי 1995) הוא שחקן פוטבול אמריקאי המשחק בעמדת הסייפטי בשיקגו ברס מליגת ה-NFL.
קריירה מקצוענית > אריזונה קרדינלס

אוונס חתם באריזונה קרדינלס ב-2018 מבלי שנבחר בדראפט ה-NFL. במהלך השבוע האחרון של מחנה אימונים הוא נופה מהסגל בשל פציעה ובילה את כל עונת 2018/2019 ברשימת הפצועים. ב-31 באוגוסט 2019 עזב את הקבוצה.
קריירה מקצוענית > יוסטון טקסנס

ב-30 בספטמבר 2019 חתם בקבוצת האימונים של יוסטון טקסנס. הוא קודם לסגל הראשי של הקבוצה ב-21 בנובמבר אך נופה לאחר יומיים וחזר לקבוצת האימונים. הוא חתם על חוזה כשחקן מחליף בטקסנס ב-13 בינואר 2020. ב-5 בספטמבר נופה שוב וחתם בקבוצת האימונים למחרת. ב-10 וב-17 באוקטובר הוא קודם לסגל הראשי לקראת משחקי הקבוצה מול ג'קסונוויל ג'אגוארס וטנסי טייטאנס ושב לקבוצת האימונים עם סיומם. ב-12 בדצמבר חתם על חוזה בסגל הראשי של הקבוצה.
ב-31 באוגוסט 2021 הועבר שוב לקבוצת האימונים. הוא הוחזר לסגל ראשי ב-4 בדצמבר וב-9 בדצמבר חתם על חוזה לשנתיים תמורת 1.175 מיליון דולר לעונת 2022. ב-26 בדצמבר 2021 ביצע את האינטרספשן והשתלטות על פאמבל הראשונים בקריירה שלו, בניצחון על לוס אנג'לס צ'רג'רס. ב-3 בינואר 2022 נכנס לרשימת הפצועים לאחר פציעה בפרק כף ידו בהפסד לסן פרנסיסקו 49'.
קריירה מקצוענית > גרין ביי פאקרס

ב-12 במאי 2023 חתם בגרין ביי פאקרס. ב-23 בנובמבר, בניצחון 29–22 על דטרויט ליונס, השיג את הטאצ'דאון הראשון שלו בקריירה, עם נשיאה של 27 יארד לאנד זון.
קריירה מקצוענית > שיקגו ברס

ב-13 במרץ 2024 חתם על חוזה לשנתיים בשיקגו ברס. ב-8 בספטמבר, במשחק הפתיחה של עונת 2024/2025, השיג את הטאצ'דאון הראשון של העונה עבור הברס מול טנסי טייטאנס, כשהחזיר כדור לאנד זון לאחר חסימה של פאנט.
חיים אישיים

מאוגוסט 2020 נמצא בזוגיות עם המתעמלת סימון ביילס. בפברואר 2022 השניים התארסו, ובאפריל 2023 התחתנו.
הערות שוליים

↑  Kent Somers, Arizona Cardinals agree to terms with 24 rookie free agents, The Arizona Republic (באנגלית אמריקאית)
↑  Kyle Odegard, After Cuts, Cardinals Arrive At Initial Roster, azcardinals (באנגלית)
↑  Aaron Wilson, Texans sign DB Jonathan Owens to practice squad, chron (באנגלית)
↑  Houston Texans Transactions (8-31-2021), www.houstontexans.com (באנגלית אמריקאית)
↑  Houston Texans Transactions (12-4-2021), www.houstontexans.com (באנגלית אמריקאית)
↑  Paolo Mariano, Texans Safety Jonathan Owens' Reward From Girlfriend Simone Biles Shows They're Perfect Together, ClutchPoints, ‏2021-12-29 (באנגלית)
↑  Texans' Jonathan Owens: Hits injured reserve, CBSSports.com, ‏2022-01-04 (באנגלית)
↑  Packers sign S Jonathan Owens, www.packers.com (באנגלית אמריקאית)
↑  Max Molski • •, Simone Biles celebrates husband's first career NFL touchdown on Thanksgiving, NBC New York, ‏2023-11-23 (באנגלית אמריקאית)
↑  Roster Move: Bears agree to terms with safety Jonathan Owens, www.chicagobears.com (באנגלית אמריקאית)
↑  Simone Biles Makes Romance With NFL Player Jonathan Owens Instagram Official, E! Online, ‏2020-08-02
↑  Hernandez, Victoria. "Simone Biles is married! Seven-time Olympic medalist announces marriage to Jonathan Owens, Texans' safety". USA TODAY (באנגלית אמריקאית). נבדק ב-2023-04-22.
ג'ונתן אריס

| --- | --- |
אין תמונה חופשית
 לידה:  30 בנובמבר 1971 (בן 52) הממלכה המאוחדת הממלכה המאוחדת 
 מדינה:  הממלכה המאוחדת 
 מקום לימודים:  בית הספר סנט פול  בית הספר לאמנות קמברוול 
 מספר צאצאים:  2
 פרופיל ב-IMDb
 
ג'ונתן אריס (באנגלית: Jonathan Aris; נולד ב-30 בנובמבר 1971) הוא שחקן בריטי המופיע בקולנוע, בטלוויזיה ובתיאטרון.
קריירה

אריס היה הקריין בשלוש תוכניות דוקומנטריות בטלוויזיה, שהופקו ושודרו בערוץ נשיונל ג'יאוגרפיק. התוכניות כללו את "תעופה בחקירה" בבריטניה, "Trapped" ו-"Microkillers". אריס גילם את פיליפ אנדרסון בסדרת הטלוויזיה "שרלוק" של ה-BBC. הוא הופיע בסדרה "מנהל לילה" לצדם של טום הידלסטון ויו לורי. ב-2016 השתתף במיני-סדרה "Tutankhamun" בתפקיד האגיפטולוג האמריקאי הרברט וילוק.
חיים אישיים

אריס הוא בנו של השחקן בן אריס (אנ').
ב-30 ביוני 2007 הוא נישא לשחקנית לואיזה פטיקאס, ובהמשך נולדו להם שני ילדים.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1995 |  | Fame: The Musical |  |  |
| 1997 | התן | The Jackal | אלכסנדר רדזינסקי |  |
| 1997 | מטרולנד | Metroland | דייב |  |
| 1999 | טופסי טרווי | Topsy-Turvy | וילהלם |  |
| 2002 | עלי ג'י - הסרט | Ali G Indahouse | מראיין |  |
| 2002 | משחקים מפתים | Birthday Girl | מפקח בילוש או'פטיגר |  |
| 2003 |  | Eroica | פול דורפמולר | סרט טלוויזיה |
| 2004 |  | Not Only But Always | ג'ונתן מילר | סרט טלוויזיה |
| 2005 |  | The Government Inspector | בריאן ולס | סרט טלוויזיה |
| 2005 |  | Riot at the Rite | ז'אן קוקטו | סרט טלוויזיה |
| 2006 | בו ברומל | Beau Brummell: This Charming Man | מרקיז ווסטר | סרט טלוויזיה |
| 2007 |  | Confessions of a Diary Secretary | ברנרד | סרט טלוויזיה |
| 2009 | כוכב בהיר | Bright Star | לי האנט |  |
| 2010 | מסעות גוליבר | Gulliver's Travels | מדען מליליפוט |  |
| 2012 | חופשה נעימה | Sightseers | איאן |  |
| 2013 | סוף העולם | The World's End | מנהיג קבוצה |  |
| 2015 | להציל את מארק וואטני | The Martian | ברנדן האץ' |  |
| 2016 | המרוץ | Race | ארתור ליל |  |
| 2016 | מורגן | Morgan | דייוויד צ'אנס |  |
| 2016 | רוג אחת: סיפור מלחמת הכוכבים | Rogue One | סנטור נוור ג'בל | הופעת קמע |
| 2017 | סטלין מת! | The Death of Stalin | מזיניקוב |  |
| 2017 | צ'רצ'יל | Churchill | טרפורד לי מלורי |  |
| 2019 | מאדאם קירי (אנ') | Radioactive | האטריד |  |
| 2019 |  | Get Duked! | מר קרלייל |  |
| 2019 | ויוואריום | Vivarium | מרטין |  |
| 2021 |  | She Will | פודריק |  |
| 2021 | אזור 414 | Zone 414 | ג'וזף ויידט |  |
| 2024 | כאן | Here | ארל היגינס |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1998 | בחלוף השנים | As Time Goes By | מלצר | בפרק |
| 1998 | הורנבלואר - ימאי וג'נטלמן | Hornblower: The Examination for Lieutenant |  |  |
| 2006 |  | The Amazing Mrs Pritchard | ריצ'רד ליוויס | מיני-סדרה |
| 2008 | וולנדר | Wallander | אלבינסון | בפרק "One Step Behind" |
| 2008 | מרלין | Merlin | מתיו | בפרק "The Moment of Truth" |
| 2009 | דוק מרטין | Doc Martin |  |  |
| 2010 | כמעט אנושיים | Being Human |  | בפרק "Serve God, Love Me and Mend" |
| 2010 | שרלוק | Sherlock | פיליפ אנדרסון |  |
| 2010 | ספוקס | Spooks | אזיז אייבק | סדרת טלוויזיה (פרק אחד) |
| 2012 | הגלימה | Silk | ד"ר ליאם קינג | סדרת טלוויזיה (פרק אחד) |
| 2015 | המשחק | The Game | אלן מונטאג | מיני-סדרה |
| 2015 | וולף הול | Wolf Hall | ג'יימס ביינהאם |  |
| 2015 | אנושיים | Humans | רוברט |  |
| 2016 | מנהל הלילה | The Night Manager | ריימונד גאט | מיני-סדרה |
| 2016 |  | Tutankhamun | הרברט יוסטיס וינלוק | מיני-סדרה |
| 2016 | רציחות במידסומר | Midsomer Murders | בעלה של הארכאולוגיסטית | בפרק "Saints and Sinners" |
| 2017 |  | The Halcyon | אספאר, מרגל גרמני | סדרת טלוויזיה |
| 2017–2019 | סוף הפאקינג עולם | The End Of The F***ing World | קלייב קוך | סדרת טלוויזיה; 10 פרקים |
| 2019 | מלחמת העולמות | The War of the Worlds | כומר | מיני-סדרה |
| 2020 | דרקולה | Dracula | קפטן סוקולוב | סדרת טלוויזיה |
| 2021 |  | The North Water | קורבין | פרק: "Homo Homini Lupus" |
| 2021 | שערורייה בריטית למדי (אנ') | A Very British Scandal | ג׳ון ויטלי (אנ') | מיני-סדרה |
| 2023 |  | The Sixth Commandment | מארק גלובר | מיני-סדרה |
| 2024 |  | Red Eye | ג'ון טננט | סדרת טלוויזיה עתידית של ITV |
תפקידים בתיאטרון

| שנה | שם | שם באנגלית | תפקיד | הערות |
| --- | --- | --- | --- | --- |
| 2005 | מותו של סוכן | Death of a Salesman |  |  |
משחקי וידאו

| שנה | שם | תפקיד | הערות |
| --- | --- | --- | --- |
| 1997 | Croc: Legend of the Gobbos | קרוק / קולות נוספים | דיבוב |
| 1999 | Croc 2 | קרוק | דיבוב |
הערות שוליים

↑    Victoria Lambert, ‏Helen from the Archers: 'Many of my friends are happily married to men like Rob', The Telegraph, 26 March 2016
↑  "Death of a Salesman - Lyric Shaftesbury, London". The Guardian. 17 במאי 2005. נבדק ב-20 במרץ 2012. {{cite news}}:  (עזרה)
| --- | --- |
בקרת זהויות :  NLI: 987007402401805171  ISNI: 0000 0000 8690 2291  LCCN: no2010146912  SUDOC: 191603368  VIAF: 125923239   WorldCat (עם VIAF): 125923239
בתולה (קבוצת כוכבים)

| בתולה Virgo |
| --- | --- |
  מפת קבוצת הכוכבים בתולה
 סמליות:  בתולה
 עלייה ישרה:  13 שעות
 נטייה:  °‏0
 שטח נראה:  1294 מעלות מרובעות
 דירוג שטח נראה:  במקום ה־2
 מספר כוכבים בבהירות נראית < 3:  3
 הכוכב הבהיר ביותר:  α בבתולה (Spica)
 בהירות נראית הכוכב הבהיר:  1.0
 מטר מטאורים:  וירג'נידים
 מערכות כוכבים גובלות:  שומר הדובים  שערות ברניקי  אריה  גביע  עורב  נחש מים  מאזניים  נחש
 נראית בין קוי הרוחב °‏80 ו־°‏80- מומלץ לצפות בשעה 21:00 במהלך חודש מאי
ציור מזל בתולה (Virgo) בשמיים
גלקסיית הסומבררו (M104)
קבוצת הכוכבים בתולה מכסה שטח ניכר משמי הקיץ. קבוצת בתולה היא גם מזל מאחר שהשמש חוצה את הקבוצה במסלולה השנתי.
זיהוי הקבוצה בשמים

מאחר שרוב כוכבי הקבוצה עמומים, קשה לזהות דמות לקבוצה בשמים, אולם הכוכב הבהיר ספיקה (שיבולת) נמצא בשטח הקבוצה ומקל על זיהויה בשמים. ממשיכים את ידית העגלה הגדולה ומגיעים לכוכב בהיר מאוד, ארקטורוס. ממשיכים הלאה ומגיעים לכוכב בהיר בודד, ללא כוכבים בולטים אחרים בסביבתו. זהו ספיקה, α בתולה.
כוכבים חשובים בתחום הקבוצה

ספיקה (α בבתולה) הוא כוכב ענק, שסיים את עיקר חייו ככוכב הסדרה הראשית וכעת הוא מתיך הליום בליבתו. מרחקו מכדור הארץ 260 שנות אור. בבדיקה ספקטרוסקופית הסתבר שמדובר בכוכב כפול שזמן ההקפה שלו עומד על ארבעה ימים בלבד.
פּוֹרימָה, (γ בבתולה), הוא אחד הכוכבים הכפולים היפים ביותר בשמים. שני הרכיבים שווים בזהרם, ומקיפים מרכז כובד משותף אחת ל-171 שנים. ב-2006 הם היו בקרבה מרבית – הפרדה של 0.4 שניות קשת. הם מתרחקים זה מזה מהר. ב-2008 המרחק היה כפול מזה, וב-2010 המרחק היה 1.3 שניות קשת. זהו כוכב מתאים לבחינת האיכות האופטית של טלסקופים בינוניים ומעלה. פורימה מרוחק מכדור הארץ 39 שנות אור.
וינדמיאטריקס, (ε בבתולה), נחשב בזמנים עתיקים ל"כוכב הבציר" עקב עלותו יחדיו עם השמש לעת תחילת הבציר.
R בבתולה הוא משתנה מירה בעל מחזור ארוך של 145 יום. בהירות נראיתו עולה עד לדרגה 7, ודועכת עד לדרגה 11.
גלקסיות חשובות בתחום הקבוצה

בקבוצת בתולה מצוי רובו של צביר הבתולה (המשכו של הצביר נמצא בקבוצת שערות ברניקי). ליבתו מכילה מאות גלקסיות, ומשערים שהיקפו המלא כולל למעלה מ-2,000 גלקסיות. כ-100 מאלו בהירות דיין על מנת להיחשף לעין בטלסקופ של 8 אינץ' (20 ס"מ). זהו צביר הגלקסיות הגדול הקרוב ביותר לשביל החלב, ומרחקו כ-60 מיליון שנות אור[דרוש מקור].
הגלקסיות הבולטות ביותר בקבוצה:
M49 היא הבהירה ביותר מחברות הצביר. זוהי גלקסיה אליפטית ענקית, ומעריכים שמסתה גדולה 7 מונים מזו של שביל החלב.
M58 היא גלקסיה ספירלית. בתנאי ראות מצוינים ניתן להבחין בספירלה בטלסקופ 12 אינץ'.
M59 היא גלקסיה אליפטית, מרוחקת מעלה בודדת מ-M58.
M60 היא גלקסיה אליפטית ענקית, קטנה אך במעט מ-M49. מרוחקת כחצי מעלה מ-M59.
M61 היא גלקסיה ספירלית הסמוכה לכוכב פורימה. מסיבה לא ידועה הזרועות הלולייניות שוברות כיוון בחדות, כך שהגלקסיה נראית כמעט רבועה.
גלקסיית הסומבררו (M104) היא גלקסיה פוטוגנית הנראית כמעט במבט צד. נמצאת קרוב לגבול בין קבוצת בתולה לקבוצת עורב ואינה חלק מצביר הבתולה.
במרחק גדול בהרבה שמוערך ב-2.5 מיליארד שנות אור נמצא 3C 273, הקוואזר הבהיר ביותר בשמים. זהו העצם המרוחק ביותר שניתן לראות בטלסקופ חובבים בקוטר עשרה אינץ'.
מיתולוגיה

במדרשי היהדות מובא הסיפור על המלאכים שמחזאי ועזאל, שירדו לארץ לפני המבול והתקלקלו. הם ניסו לפתות בתולה אחת, והיא ביקשה מהם כתמורה את כנפיהם. הם נתנו לה והיא ברחה לשמים. כשכר ה' הפך אותה למזל.
במיתולוגיה היוונית והרומית הייתה הקבוצה מזוהה עם האלה אסטראה, התגלמות הצדק ובתם של זאוס ותמיס. לפי אגדה אחרת מדובר בפרספונה בת אלת הקציר דמטר. במסורות רבות בעולם הקלאסי הקבוצה מכונה "בת הקציר" או "העלמה עם החיטה". במיתולגיה המצרית הקבוצה קושרה לאם האלים איזיס. באופן דומה בסוריה הקדומה השם היה "אשת בעל" ובבבל – עשתרת.[דרוש מקור]
במיתולוגיה ההודית היא נחשבה לאמו של קרישנה, קאניה.
בתרבות

בשיר "מאפס לנכס" שמופיע בסרט "הרקולס" של חברת "וולט דיסני" מופיעה הקבוצה כשהיא מעוצבת כמרילין מונרו.
ראו גם

מזל בתולה
צביר-על הבתולה
לקריאה נוספת

Robert Burnham, Jr: Burnham's Celestial Handbook, Dover Publications 1978
Erich Karkoschka: The Observer's Sky Atlas, Springer 1998
הערות שוליים

↑  ילקוט שמעוני תורה מד
| --- | --- |
בקרת זהויות :  GND: 4029017-7
בתולה (הלכה)

"...וְלָקַח אֲבִי הַנַּעֲרָה וְאִמָּהּ וְהוֹצִיאוּ אֶת בְּתוּלֵי הַנַּעֲרָה אֶל זִקְנֵי הָעִיר הַשָּׁעְרָה..." ספר דברים, פרק כ"ב, פסוקים י"ג–כ"א
בתולה לפי הגדרת ההלכה היא אשה שמעולם לא קיימה יחסי אישות ולכן בתוליה עדיין קיימים. בהלכה יש משמעות להיותה של נערה (בין הגיל 12 ל־12.5) בתולה לנושאים שונים. בהלכה נזכרת גם כן "בתולת דמים" שהיא ילדה שעדיין לא קיבלה וסת, זאת להבדיל מ"בתולת בתולים" שהיא הבתולה הרגילה. קיימות כמה הלכות המבדילות בין בתולה לבעולה (אישה שנבעלה, ולכן כבר איננה בתולה)
נישואים לבתולה לעומת בעולה > זכויות הבתולה

בתולה הנישאת לאיש זכאית למאתיים זוזים בכתובתה, ובעולה זכאית למאה זוזים בלבד. כמו כן, בת כהן בתולה הנישאת לאיש זכאית לארבע מאות זוזים בכתובתה, לעומת בת כהן שנתאלמנה או נתגרשה שזכאית למאה זוזים בלבד.
אשה שנישאה כבתולה ובעלה טוען לאחר מכן שלא הייתה בתולה, קיימים דינים שיסודם בפסוקי התורה המפורשים, לבירור העניין (שאלה מרכזית היא האם יצא דם בזמן יחסי האישות) וקביעת דין הנוגעים בדבר.
נישואים לבתולה לעומת בעולה > נישואי כהן גדול

כהן גדול מצווה לקחת לאשה בתולה: ”וּמִן-הַמִּקְדָּשׁ לֹא יֵצֵא וְלֹא יְחַלֵּל אֵת מִקְדַּשׁ אֱלֹהָיו, כִּי נֵזֶר שֶׁמֶן מִשְׁחַת אֱלֹהָיו עָלָיו, אֲנִי ה'. וְהוּא, אִשָּׁה בִבְתוּלֶיהָ יִקָּח”.
נישואים לבתולה לעומת בעולה > ברכה

בחיבורי הגאונים מובאת ברכה הנאמרת על בתולי כלה: ”אשר צג אגוז בגן עדן שושנת העמקים בל ימשול זר במעין חתום, על כן אילת אהבים שמרה בטהרה וחוק לא הפרה, ברוך הבוחר בזרעו של אברהם”. מתשובות הרמב"ם עולה שבחלק מהמקומות המנהג היה שהחתן אינו יוצא מביתו במשך שבעת ימי המשתה שלאחר החתונה, ובשבת הציבור היה נאסף לשם להתפלל או לברכו, ואחד מהם היה מברך ברכה זו על כוס יין ועל בשמים. יש שהסתפקו האם לברך אותה כי אינה מופיעה בתלמוד, הרמב"ם אף ביקרה בשל האזכור הפומבי של הבתולים ואף ביטלוה:
"ברכה הנקראת ברכת בתולים, הרי היא ברכה לבטלה בלא ספק, נוסף להיותה מנהג מגונה מאוד, שיש בו מחוסר הצניעות ומזניחת קדושת הדת וטהרתה מה שאין למעלה ממנו, רוצה לומר אותה התקהלות מגונה שקוראים קידוש בתולים. ואסור למי שיש בו יראת שמים או צניעות לבוא אליו בשום פנים"
ויש שכתבו לברך ברכה זו בין בני הזוג לאחר שמצא בתולים, וכך פתרו את בעיית הצניעות.
על פי רוב אין מברכין את ברכת הבתולים בימינו ואף רוב מבין אלו שכן מברכים עושים זאת בלי שם ומלכות.
אובדן לא רצוני של הבתולין > אונס

אדם שאנס או פיתה בתולה, חייב לשלם לאביה סכום גדול. ההלכה קובעת, כי אם מספר אנשים באו עליה שלא כדרכה היא עדיין נחשבת לבתולה, ועל כולם יוטל תשלום על פי דיני תשלומי האונס.
אובדן לא רצוני של הבתולין > מוכת עץ

בהלכה קיימים הבדלים בין אישה שקיימה יחסי מין ("בעולה") לבין אישה שבאופן מולד או עקב תאונה אין לה קרום בתולים ("מוכת עץ"), וקיימות מחלוקות לגבי דיניה השונים. עם זאת נקבע בהלכה שילדה עד גיל שלוש שנים שנקרעו בתוליה - "בתוליה חוזרים" על כל המשמעויות ההלכתיות הנגזרות מכך. 
לבתולה ישנם שני סימנים שמעידים על היותה בתולה: דם בעת קיום יחסי המין בפעם הראשונה ו"פתח סתום", תחושת דוחק בעת קיום יחסי המין.
בתולה בוגרת (מגיל 12.5 ומעלה) שונה מבתולה רגילה בכך שאחד משני הסימנים (הראשונים חלוקים איזה מהם) לא בהכרח קיים וחסרונו לא מעיד על כך שנבעלה.
רב ושמואל נחלקו במסכת כתובות אודות קטן שבא על נערה. על פי ההלכה אין ביאתו נחשבת לביאה כלל, ולכן אין היא נחשבת לבעולה, אך לפי רב יש לה דין של "מוכת עץ", לפי רש"י ההסבר הוא שכן בתוליה אינן קיימים יותר, וכיון שכך, היא שווה בדינה למוכת עץ, שבתוליה נקרעו על ידי עץ או נפילה. אך שמואל חלוק עליו, וקובע את ההלכה כי ”אין מוכת עץ בבשר”, כלומר אין לביאה זו כל חשיבות, ואף לא להתאים את דינה למוכת עץ. עוד מסופר במסכת זו על משפחות שלבנותיהם לא היה דם נידה ולא דם בתולים, וקראו להם "דור קטוע".
כדי לשמור על הבתולין, היו בתולות שענדו על רגליהן "כבלים", תכשיט כעין אזיקים - שני צמידי נוי וביניהם שרשרת - למניעת אפשרות קריעת הבתולים עקב פסיעה בצעדים רחבים מדי. במשנה במסכת שבת נפסק שאסור לאשה לצאת לרשות הרבים בשבת כשעל גופה "כבלים".
קריעת הבתולין

דיון נרחב בנושאים הקשורים באיבוד הבתולים עם הנישואים נערך בפרק הראשון של מסכת כתובות.
על פי מקורות שונים, היו שנהגו בארץ ישראל בתקופת הגאונים שהחתן מוציא את הבתולים באצבע ולא בדרך של קיום יחסי מין רגילים.
ראו גם

בתולה
דם בתולים
הערות שוליים

↑  ספר ויקרא, פרק כ"א, פסוקים י"ב–י"ג
↑  בה"ג תחילת הלכות כתובות.
↑  דרישה, אבן העזר, סימן סג
↑  תשובות הרמב"ם בפאר הדור סי' קכט, ואיגרות הרמב"ם (שילת), כרך ב עמ' תקצד;
↑  שו"ת הרמב"ם (בלאו), ח"ב סי' רז;
↑  רא"ש, מסכת כתובות, פרק א, סימן טו. שו"ע, אבן העזר, סימן סג
↑  חידושי המהרש"ל על הטור אבן העזר שם, ובערוך השולחן אבהע"ז סג י.
↑  על פי הגמרא בתלמוד בבלי, מסכת כתובות, דף מ"ד, עמוד ב'
↑  תלמוד בבלי, מסכת כתובות, דף י"א, עמוד ב'
↑  משנה, מסכת שבת, פרק ו', משנה ד'.
↑  מרדכי מרגליות, החילוקים שבין אנשי מזרח ובני ארץ ישראל, ירושלים תרצ"ז, עמ' 160, באתר היברובוקס.
| חיי אישות ביהדות |
| --- | --- | --- |
| סדר הנישואין היהודי | שידוך • אירוסים • שטר תנאים • קידושין • חופה וקידושין • ברכת אירוסין • כתובה • חדר ייחוד • שבע ברכות • בעילת מצווה • ברכת בתולים |  |
| מצוות והלכות בזוגיות | פרייה ורבייה • לידה בהלכה • שאר כסות ועונה • יחסי אישות • איסור משכב עם נידה • איסור עריות • לא תנאף • שיור • הוצאת זרע לבטלה • ביאה שלא כדרכה • ביאה דרך איברים |  |
| טהרת המשפחה | דם בתולים • דם חימוד • נידה • זבה • שומרת יום כנגד יום • יולדת  • פולטת שכבת זרע • רואה כתם • רואה מחמת תשמיש • פרישה סמוך לווסת • הפסק טהרה • שבעה נקיים • טבילה • בדיקת עד |  |
| צניעות | שמירת נגיעה • איסור הסתכלות בערווה • איסור ייחוד • כיסוי ראש לנשים |  |
| מסכתות בסדר נשים | יבמות • כתובות • נדרים • נזיר • סוטה • גיטין • קידושין |  |
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
גיל קיסרי

| --- | --- |
אין תמונה חופשית
 לידה:  28 ביוני 1931
 פטירה:  12 בספטמבר 2023 (בגיל 92)
 מדינה:  ישראל ישראל
 מעסיק:  מעריב 
 קישורים חיצוניים
 פייסבוק:  gil.kessary
 טוויטר:  bataclan88
 
גיל קיסרי (28 ביוני 1931 – 12 בספטמבר 2023) היה עיתונאי ישראלי.
ביוגרפיה

גיל קיסרי נולד ב-1931 בתל אביב, בן לפַני (לבית גולדברג), שנולדה בז'נבה להורים שהיגרו מרוסיה ומפולין, ולעיתונאי אורי קיסרי. סבו מצד אביו היה נתן קייזרמן, אגרונום, בנקאי ופעיל ציבור ביישוב. אחיו הבכור הוא העיתונאי והסופר אדר קיסרי.
מילדות דיבר צרפתית עם סבתו.
למד בגימנסיה הרצליה בתל אביב ובגיל 16 הצטרף לאצ"ל בעקבות אחיו. כינויו המחתרתי באצ"ל היה עתניאל.
בין השאר השתתף בכיבוש שכונת מנשייה ביפו ב–1948. 
עם הקמת צה"ל הצטרף לפלמ"ח ובשל שליטתו בצרפתית צורף לפלוגה של יוצאי צפון אפריקה, שכמעט ולא דיברו עברית. שירת כקשר בחטיבת הנגב והשתתף בכיבוש באר שבע. בשנת 1950 עבר קורס קצינים בבה"ד 1.
לאחר שהשתחרר מצה"ל למד מדע המדינה בפריז. שם למד, בין השאר, עם ז'אק שיראק, לימים נשיא צרפת.
בשנים 1956–1990 עבד כעיתונאי בעיתון "מעריב". עם האישים שראיין נמנים שארל אזנבור, ז'אק ברל, רומן גארי, גרהם גרין וז'אן-לואי טרנטיניאן. ב-1969 יצא לארבע וחצי שנים לפריז כשליח "מעריב". הוא תיעד את מילוט "ספינות שרבורג", לאחר שראש משלחת משרד הביטחון בפריז, האלוף (מיל') מרדכי לימון, גילה לו את דבר המבצע המתוכנן. 
ב-1972 תיעד את ניסיון ההתנקשות באיש המוסד צדוק אופיר בבריסל.
ב-1974 סיקר בקפריסין את פלישת טורקיה לאי. ב–1977 השתתף במשלחת עיתונאים בינלאומית לברית המועצות, ובמהלך ביקורו פעל שם בשירות "נתיב". בהמשך לכך שירת ב"נתיב" וב"מוסד" בשנים 1980–1983, ובמסווה של עיתונאי צרפתי יצא למשימות במדינות שונות, בהן גרמניה המזרחית ואיראן.
בשנת 2021 יצא לאור ספרו האוטוביוגרפי "דברים שלא סיפרתי".
היה נשוי לעיתונאית האופנה שולה קיסרי. לשניים נולדו שני בנים. בני הזוג הזוג התגרשו בתחילת שנות ה-80.
גיל קיסרי נפטר ב-12 בספטמבר 2023 והובא לקבורה בבית הקברות ירקון. הותיר שני בנים וארבעה נכדים.
הערות שוליים

↑
גבריאל ביטאר

גבריאל ביטאר (בערבית: غبريال بيطار; נולד ב-23 באוגוסט 1998) הוא כדורגלן לבנוני-קנדי המשחק בעמדת הקשר בקבוצת ונקובר מליגת העל הקנדית.
קריירת מועדונים

ביטאר נולד באוטווה בירת קנדה למשפחה שהיגרה מביירות, לבנון. ביטאר התחיל לשחק כדורגל בגיל 4 בקבוצות כדורגל מקומיות בעירו. בהמשך הצטרף לאקדמית הכדורגל של אוטווה אינטרנשיונלס ולאחר מכן לאוטווה פיורי.
בשנת 2017 החל ללמוד באוניברסיטת קרלטון בעיר ושיחק בקבוצת הכדורגל של האוניברסיטה. בעונתו הראשונה בקבוצה כבש 16 שערים והיה מלך שערי הליגה. נוסף על כך נבחר לרוקי השנה. שיחק בקבוצה עד עונת 2021 ובכל עונה נכלל בנבחרי העונה.
בשנת 2018 נבחר במקום ראשון בדראפט הקנדי על ידי קבלרי. ב-24 באפריל 2019 חתם בקבוצה וב-16 במאי ערך את הופעת הבכורה שלו במועדון. באוגוסט 2019 חזר לאוניברסיטת קרלסטון.
בשנת 2020 חתם באוטווה סאות' יונייטד מליגת העל של קוויבק.
ב-4 ביולי 2021 חתם באל-אנצאר מליגת העל הלבנונית על מנת לעזור לה בגביע העלית הלבנוני. ב-12 ביולי ערך את הופעת הבכורה שלו בקבוצה במשחק נגד אחא אהלי עלי בה כבש צמד. למרות שהרשים בקבוצה, ביטאר החליט שלא לחתום בקבוצה בגלל המשבר הכלכלי בלבנון.
ב-28 במרץ 2022 חזר לקנדה וחתם באדמונטון. ב-27 ביוני הבקיע את שער הבכורה שלו בקבוצה בהפסד 3-1 לקבלרי, קבוצתו הקודמת.
בינואר 2023 חתם בוונקובר.
קריירה בינלאומית

בספטמבר 2015 הצטרף למחנה האימונים של נבחרת הנוער של קנדה.
בדצמבר 2022 זומן לסגל נבחרת לבנון לקראת משחק ידידות נגד איחוד האמירויות הערביות. ב-30 בדצמבר ערך את הופעת הבכורה שלו בנבחרת בהפסד 1-0 לאיחוד האמירויות.
נכלל בסגל נבחרת לבנון בטורניר גביע אסיה 2023.
תארים

מלך שערי גביע העלית הלבנוני: 2021